ddrg/super_eurlex huggingface dataset:
Ο Ευρωπαίος Διαμεσολαβητής απηύθυνε δύο Ειδικές Εκθέσεις στο Ευρωπαϊκό Κοινοβούλιο [δυνάμει του άρθρου 3 (7) του Καθεστώτος του Ευρωπαίου Διαμεσολαβητή(1)] κατά τη διάρκεια του έτους 2002

(2003/C 270/07)

Ειδική έκθεση της 11ης Δεκεμβρίου 2002 του Ευρωπαίου Διαμεσολαβητή προς το Ευρωπαϊκό Κοινοβούλιο σε συνέχεια του σχεδίου σύστασης προς το Ευρωπαϊκό Κοινοβούλιο για την καταγγελία 341/2001/(BB)IJH.

Ειδική έκθεση της 12ης Δεκεμβρίου 2002 του Ευρωπαίου Διαμεσολαβητή προς το Ευρωπαϊκό Κοινοβούλιο μετά το σχέδιο σύστασης προς το Συμβούλιο της Ευρωπαϊκής Ένωσης στην περίπτωση της καταγγελίας 1542/2000/(PB)SM.

Τα κείμενα των ειδικών αυτών εκθέσεων βρίσκονται στη διάθεση κάθε ενδιαφερόμενου στην ηλεκτρονική σελίδα του Ευρωπαίου Διαμεσολαβητή και στις 11 επίσημες γλώσσες, στην εξής ηλεκτρονική διεύθυνση: http://www.euro-ombudsman.eu.int.

Αντίγραφα μπορούν να αναζητηθούν χωρίς επιβάρυνση στα γραφεία του Ευρωπαίου Διαμεσολαβητή: 1, avenue du Président Robert Schuman BP 403 F - 67001 Strasbourg Cedex Tel. (33) 388 17 23 13 Fax (33) 388 17 90 62 E-mail: euro-ombudsman@europarl.eu.int

(1) Απόφαση 94/262 της 9ης Μαρτίου 1994 του Ευρωπαϊκού Κοινοβουλίου σχετικά με το Καθεστώς του Ευρωπαίου Διαμεσολαβητή και τους Γενικούς Όρους Άσκησης των Καθηκόντων του (ΕΕ L 113 της 4.5.1994, σ. 15).
Ετήσια έκθεση 2002

(2003/C 270/06)

Ο Ευρωπαίος Διαμεσολαβητής παρουσίασε την έκθεσή του για το έτος 2002 στο Ευρωπαϊκό Κοινοβούλιο, σύμφωνα με το άρθρο 195, εδάφιο 1, της Συνθήκης περί Ιδρύσεως της Ευρωπαϊκής Κοινότητας, και το άρθρο 3, εδάφιο 8, της αποφάσεως του Ευρωπαϊκού Κοινοβουλίου σχετικά με το καθεστώς του Ευρωπαίου Διαμεσολαβητή και τους γενικούς όρους άσκησης των καθηκόντων του.

Η ετήσια έκθεση είναι στη διάθεση κάθε ενδιαφερόμενου στην ηλεκτρονική σελίδα του Ευρωπαίου Διαμεσολαβητή και στις 11 επίσημες γλώσσες, στην εξής ηλεκτρονική διεύθυνση: http://www.euro-ombudsman.eu.int

Αντίγραφα μπορούν να αναζητηθούν χωρίς επιβάρυνση στα γραφεία του Ευρωπαίου Διαμεσολαβητή: 1, avenue du Président Robert Schuman BP 403 F - 67001 Strasbourg Cedex Τηλ. (33) 388 17 23 13 Φαξ (33) 388 17 90 62 E-mail: euro-ombudsman@europarl.eu.int
Γνώμη της Συμβουλευτικής Επιτροπής για τον έλεγχο των συγκεντρώσεων που εκδόθηκε κατά την 79η συνεδρίασή της, η οποία πραγματοποιήθηκε στις 22 Ιουνίου 2000, σχετικά με προκαταρκτικό σχέδιο απόφασης για την υπόθεση COMP/M.1741 - MCI Worldcom/Sprint

(2003/C 277/02)

(Κείμενο που παρουσιάζει ενδιαφέρον για τον ΕΟΧ)

1. Η πλειοψηφία της Συμβουλευτικής Επιτροπής συμφωνεί με την Επιτροπή ότι η κοινοποιηθείσα πράξη αποτελεί συγκέντρωση κατά την έννοια του άρθρου 3 παράγραφος 1, στοιχείο α) του κανονισμού ΕΚ για τον έλεγχο των συγκεντρώσεων, και ότι έχει κοινοτική διάσταση. Μία μειοψηφία δεν συμφωνεί.

2. Η Συμβουλευτική Επιτροπή συμφωνεί με την Επιτροπή ότι οι σχετικές αγορές προϊόντος είναι:

α) η αγορά για την παροχή συνδετικότητας ανώτατου επιπέδου ή καθολικής συνδετικότητας στο Διαδίκτυο·

β) η αγορά για την παροχή πακέτων εξατομικευμένων, βελτιωμένων και προστιθέμενης αξίας τηλεπικοινωνιακών υπηρεσιών (GTS).

3. Η Συμβουλευτική Επιτροπή συμφωνεί με την Επιτροπή ότι η σχετική γεωγραφική αγορά:

α) όσον αφορά την αγορά για την παροχή συνδετικότητας ανώτατου επιπέδου ή καθολικής συνδετικότητας στο Διαδίκτυο, είνεα παγκόσμια·

β) όσον αφορά την αγορά για την παροχή GTS, είναι παγκόσμια.

4. Η Συμβουλευτική Επιτροπή συμφωνεί με την Επιτροπή ότι η συγκέντρωση οδηγεί στη δημιουργία ή στην ενίσχυση δεσπόζουσας θέσης στην αγορά για την παροχή συνδετικότητας ανώτατου επιπέδου ή καθολικής συνδετικότητας στο Διαδίκτυο.

5. Η Συμβουλευτική Επιτροπή συμφωνεί με την απόφαση της Επιτροπής να μην συνεχίσει περαιτέρω την αιτίασή της σχετικά με την αγορά για την παροχή GTS, καθόσον δεν μπορεί να αποκλεισθεί ότι οι σημερινοί ανταγωνιστές θα μπορούσαν να ασκήσουν έναντι των δύο ηγετικών φορέων της αγοράς περιορισμούς στον ανταγωνισμό.

6. Η Συμβουλευτική Επιτροπή συμφωνεί με την Επιτροπή ότι οι προτεινόμενες δεσμεύσεις δεν αρκούν για να επαναφέρουν με επαρκή ασφάλεια, όσον αφορά την αποτελεσματικότητά τους, τον άμεσο και πραγματικό ανταγωνισμό στη σχετική αγορά της παροχής συνδετικότητας στο Διαδίκτυο ανώτατου επιπέδου.

7. Η πλειοψηφία της Συμβουλευτικής Επιτροπής συμφωνεί με την Επιτροπή ότι η κοινοποιηθείσα συγκέντρωση που συνίσταται στη συγχώνευση μεταξύ της MCI Worldcom και της Sprint κηρύσσεται ασυμβίβαστη με την κοινή αγορά και τη λειτουργία της συμφωνίας ΕΟΧ. Μία μειοψηφία δεν συμφωνεί.

8. Η Συμβουλευτική Επιτροπή συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.

9. Η Συμβουλευτική Επιτροπή ζητά από την Επιτροπή να λάβει υπόψη της όλα τα θέματα που θίχθηκαν κατά τη διάρκεια της συζήτησης, ιδίως όσον αφορά το θέμα της συλλογικής κυριαρχίας στην αγορά GTS.
Γνώμη της συμβουλευτικής επιτροπής συγκεντρώσεων που δόθηκε κατά την 115η συνεδρίασή της στις 16 Απριλίου 2003 σχετικά με σχέδιο απόφασης στην υπόθεση COMP/M.2903 - DaimlerChrysler/Deutsche Telekom/JV

(2003/C 277/03)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη αποτελεί συγκέντρωση κατά την έννοια του άρθρου 3, παράγραφος 1, σημείο β) του κανονισμού περί συγκεντρώσεων και ότι έχει κοινοτική διάσταση κατά την έννοια του άρθρου 1, παράγραφος 2 του συγκεκριμένου κανονισμού.

2. Η συμβουλευτική επιτροπή συμμερίζεται τη γνώμη της Επιτροπής σύμφωνα με την οποία α) η σχετική αγορά προϊόντος που επηρεάζεται από τη συγκέντρωση είναι η αγορά τηλεματικών συστημάτων για επιχειρήσεις μεταφοράς και υλικοτεχνικής μέριμνας και β) το γεωγραφικό πεδίο αυτής της αγοράς περιορίζεται στην επικράτεια της Ομοσπονδιακής Δημοκρατίας της Γερμανίας.

3. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι η κοινοποιηθείσα κοινή επιχείρηση θα οδηγούσε στη δημιουργία ή στην ενίσχυση δεσπόζουσας θέσης στη γερμανική αγορά τηλεματικών συστημάτων για επιχειρήσεις μεταφοράς και υλικοτεχνικής μέριμνας. Μία μειοψηφία μελών απείχε.

4. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι οι προτεινόμενες δεσμεύσεις από τα μέρη είναι επαρκείς για να επιλυθούν τα προβλήματα ανταγωνισμού που δημιουργούνται στην συγκεκριμένη αγορά, στην οποία η συγκέντρωση θα οδηγούσε στη δημιουργία ή στην ενίσχυση δεσπόζουσας θέσης. Μία μειοψηφία μελών απείχε.

5. Η πλειοψηφία των μελών της συμβουλευτικής επιτροπής ενέκρινε το σχέδιο απόφασης της Επιτροπής, υπό την επιφύλαξη της συνολικής τήρησης αυτών των δεσμεύσεων, το οποίο προβλέπει ότι η συγκέντρωση θα πρέπει να κηρυχθεί συμβιβάσιμη με την κοινή αγορά και με τη λειτουργία της συμφωνίας ΕΟΧ. Μία μειοψηφία μελών απείχε.

6. Η συμβουλευτική επιτροπή συστήνει τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης. Η συμβουλευτική επιτροπή έλαβε γνώση της τελικής έκθεσης του συμβούλου ακροάσεων.

7. Η συμβουλευτική επιτροπή καλεί την Επιτροπή να λάβει υπόψη τις πρατηρήσεις και τα σχόλια που αυτή διατύπωσε.
Ευρωπαϊκό Ίδρυμα για την Βελτίωση των Συνθηκών Διαβιώσεως και Εργασίας - Συγκεντρωτικοί λογαριασμοί οικονομικού έτους 2002



Επίσημη Εφημερίδα αριθ. C 279 της 20/11/2003 σ. 0005 - 0007



Συγκεντρωτικοί λογαριασμοί οικονομικού έτους 2002 (2003/C 279/05) Πίνακας 1 Εκτέλεση του προϋπολογισμού για το οικονομικό έτος 2002ΣΗΜ.: Τυχόν διαφορές στα σύνολα οφείλονται στην στρογγυλοποίηση. Πηγή: Λογαριασμοί αποτελεσμάτων 2002 του Ευρωπαϊκού Ιδρύματος, ελεγμένοι από το Ελεγκτικό Συνέδριο. >ΘΕΣΗ ΠΙΝΑΚΑ> >ΘΕΣΗ ΠΙΝΑΚΑ> Πίνακας 2 Λογαριασμός διαχείρισης για το οικονομικό έτος 2002 και 2001 >ΘΕΣΗ ΠΙΝΑΚΑ> ΣΗΜ.: Τυχόν διαφορές στα σύνολα οφείλονται στην στρογγυλοποίηση. Πηγή: Λογαριασμοί αποτελεσμάτων 2002 του Ευρωπαϊκού Ιδρύματος, ελεγμένοι από το Ελεγκτικό Συνέδριο. Πίνακας 3 Ισολογισμός της 31ης Δεκεμβρίου 2002 και της 31ης Δεκεμβρίου 2001ΣΗΜ.: Τυχόν διαφορές στα σύνολα οφείλονται στην στρογγυλοποίηση. Πηγή: Λογαριασμοί αποτελεσμάτων 2002 του Ευρωπαϊκού Ιδρύματος, ελεγμένοι από το Ελεγκτικό Συνέδριο. >ΘΕΣΗ ΠΙΝΑΚΑ> >ΘΕΣΗ ΠΙΝΑΚΑ>
Γνώμη της συμβουλευτικής Επιτροπής Συγκεντρώσεων που δόθηκε κατά την 75η συνάντηση στις 28 και 29 Φεβρουαρίου 2000 σχετικά με προκαταρτικό σχέδιο απόφασης όσον αφορά την υπόθεση COMP/M.1636 - MMS/DASA/Astrium

(2003/C 285/04)

(Κείμενο που παρουσιάζει ενδιαφέρον για τον ΕΟΧ)

1. Η Συμβουλευτική Επιτροπή Συγκεντρώσεων συμφωνεί με την Επιτροπή ότι η κοινοποιηθείσα πράξη συνιστά συγκέντρωση κατά την έννοια του άρθρου 3, παράγραφος 1, σημείο β, του κανονισμού για τις συγκεντρώσεις και έχει κοινοτική διάσταση, σύμφωνα με όσα ορίζονται από το άρθρο 1, παράγραφος 2 του εν λόγω κανονισμού.

2. Η Συμβουλευτική Επιτροπή Συγκεντρώσεων συμφωνεί με την Επιτροπή ως προς το ότι οι κλάδοι που επηρεάζονται από την κοινοποιηθείσα συγκέντρωση περιλαμβάνουν

α) δορυφόρους

β) διαστημική υποδομή,

γ) εκτοξευτές και υπηρεσίες εκτόξευσης,

δ) επίγειο τμήμα και

ε) εξοπλισμό για δορυφόρους.

3. Η Συμβουλευτική Επιτροπή Συγκεντρώσεων συμφωνεί με την Επιτροπή ότι οι συγκεκριμένοι ορισμοί των αγορών σχετικών προϊόντων μπορούν να μείνουν ανοικτοί στις αγορές για

α) δορυφόρους για πολιτική χρήση,

β) διαστημική υποδομή,

γ) εκτοξευτές και υπηρεσίες εκτόξευσης,

δ) επίγειο τμήμα, και

ε) εξοπλισμό για δορυφόρους, εκτός από τους μηχανικούς σπονδύλους,

δεδομένου ότι η συγκέντρωση δεν προκαλεί τη δημιουργία ή την ενίσχυση δεσπόζουσας θέσης στους τομείς αυτούς.

4. Η Συμβουλευτική Επιτροπή Συγκεντρώσεων συμφωνεί με τον ορισμό των γεωγραφικών αγορών αναφοράς που δίδει η Επιτροπή, όπως αναφέρονται αναλυτικά στο σχέδιο απόφασης, όσον αφορά:

α) τους μηχανικούς σπονδύλους για δορυφόρους στην Ευρώπη και

β) τους στρατιωτικούς δορυφόρους επικοινωνιών στη Γαλλία.

5. Η Συμβουλευτική Επιτροπή Συγκεντρώσεων συμφωνεί με την Επιτροπή ως προς το ότι η κοινοποιηθείσα πράξη ενδέχεται να εγείρει ανησυχίες ως προς τον ανταγωνισμό στις αγορές για

α) μηχανικούς σπονδύλους για δορυφόρους στην Ευρώπη και

β) στρατιωτικούς δορυφόρους επικοινωνιών στη Γαλλία.

6. Η Συμβουλευτική Επιτροπή Συγκεντρώσεων συμφωνεί με την Επιτροπή ως προς το ότι οι δεσμεύσεις που ανέλαβαν τα μέρη θα άρουν τις ανησυχίες που αναφέρονται στο σημείο 5.

7. Η Συμβουλευτική Επιτροπή συμφωνεί με την Επιτροπή όσον αφορά το σχέδιο απόφασής της ότι, υπό τον όρο της πλήρους συμμόρφωσης προς τις δεσμεύσεις αυτές, η συγκέντρωση πρέπει να κηρυχθεί συμβιβάσιμη με την κοινή αγορά.

8. Η Συμβουλευτική Επιτροπή καλεί την Επιτροπή να λάβει υπόψη όλα τα άλλα θέματα που έθιξαν τα κράτη μέλη κατά τη συζήτηση.

9. Η Συμβουλευτική Επιτροπή συνιστά να δημοσιευθεί αυτή η γνώμη στην Επίσημη Εφημερίδα της Ευρωπαϊκήσ Ένωσης.
Τελική έκθεση του συμβούλου ακροάσεων στην υπόθεση COMP/C2/37.398 - UEFA Champions League

[σύμφωνα με το άρθρο 15 της απόφασης (2001/462/ΕΚ, ΕΚΑΧ) της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2003/C 269/08)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης στην υπόθεση αυτή προκαλεί τις ακόλουθες παρατηρήσεις όσον αφορά το δικαίωμα ακρόασης:

Στις 19 Φεβρουαρίου 1999, η ΟΥΕΦΑ (Ευρωπαϊκή Ένωση Ποδοσφαίρου) κοινοποίησε στην Επιτροπή τον κανονισμό της σχετικά με την κοινή πώληση των εμπορικών δικαιωμάτων στο Κύπελλο Πρωταθλητριών (Τσάμπιονς Λιγκ) της ΟΥΕΦΑ.

Στις 19 Ιουλίου 2001, απεστάλη στην ΟΥΕΦΑ κοινοποίηση αιτιάσεων. Μετά από παράταση της προθεσμίας, η ΟΥΕΦΑ έδωσε την απάντησή της στις 16 Νοεμβρίου 2001. Στη συγκεκριμένη περίπτωση δεν πραγματοποιήθηκε προφορική ακρόαση. Μία έκδοση της κοινοποίησης αιτιάσεων χωρίς τα εμπιστευτικά στοιχεία διαβιβάστηκε σε ορισμένους ενδιαφερόμενους τρίτους. Οι μη εμπιστευτικού χαρακτήρα παρατηρήσεις των εν λόγω τρίτων μερών κοινοποιήθηκαν στην ΟΥΕΦΑ.

Κατόπιν συζητήσεων με την αρμόδια υπηρεσία της Επιτροπής, η ΟΥΕΦΑ κοινοποίησε στις 13 Μαΐου 2002 στην Επιτροπή ένα νέο διακανονισμό όσον αφορά την κοινή πώληση.

Στις 17 Αυγούστου 2002, η Επιτροπή δημοσίευσε ανακοίνωση σύμφωνα με το άρθρο 19 παράγραφος 3 του κανονισμού 17/62 στην οποία εξέθετε τα κύρια στοιχεία του νέου διακανονισμού, εξέφραζε την πρόθεσή της να διατυπώσει ευνοϊκή γνώμη για τον εν λόγω διακανονισμό και καλούσε τα ενδιαφερόμενα μέρη να υποβάλουν τις παρατηρήσεις τους. Παρατηρήσεις ελήφθησαν από διάφορα τρίτα μέρη καθώς και από την Εθνική Αρχή Ανταγωνισμού της Γερμανίας. Στη συνέχεια, στην εν λόγω συμφωνία έγιναν περαιτέρω τροποποιήσεις.

Στις 5 Μαΐου 2003, η Επιτροπή κοινοποίησε στην ΟΥΕΦΑ την πρόθεσή της να επιβάλει έναν όρο στην προταθείσα απόφαση απαλλαγής, επισυνάπτοντας τον προτεινόμενο όρο και καλώντας την ΟΥΕΦΑ να διατυπώσει τις παρατηρήσεις της. Η ΟΥΕΦΑ απάντησε στις 15 Μαΐου 2003.

Με βάση τα προαναφερόμενα, καταλήγω στο συμπέρασμα ότι στην παρούσα υπόθεση τα δικαιώματα ακρόασης έγιναν σεβαστά.

Βρυξέλλες, 15 Ιουλίου 2003.

Karen Williams
Τελικής έκθεσης του συμβούλου ακροάσεων στην υπόθεση COMP/M.2861 - Siemens/Drägerwerk/JV

[σύμφωνα με το άρθρο 15 της απόφασης της Επιτροπής 2001/462/ΕΚ, ΕΚΑΧ για τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2003/C 269/10)

(Κείμενο που παρουσιάζει ενδιαφέρον για τον ΕΟΧ)

Στις 6 Δεκεμβρίου 2002 η Επιτροπή έλαβε κοινοποίηση δυνάμει του άρθρου 4 του κανονισμού αριθ. 4064/89 του Συμβουλίου για υπόθεση συγκέντρωσης με την οποία η Siemens AG σκόπευε να αποκτήσει από την Drägerwerk AG τον κοινό έλεγχο της Dräger Medical AG & Co. KgaA, που σήμερα ελέγχεται αποκλειστικά από την Drägerwerk AG. Από την αρχική έρευνα προέκυψε ότι η υπόθεση αυτή έθετε προβλήματα ανταγωνισμού. Επομένως, κινήθηκε η τυπική διαδικασία βάσει του άρθρου 6 παράγραφος 1 στοιχείο γ) του κανονισμού.

Η Siemens AG και η Drägerwerk AG πρότειναν ειδικές δεσμεύσεις για την επίλυση των προβλημάτων αυτών. Επομένως, μέχρι σήμερα δεν έχει αποσταλεί στα εμπλεκόμενα μέρη κοινοποίηση αιτιάσεων. Τα μέρη δεν ζήτησαν να έχουν πρόσβαση στο φάκελο. Ούτε τα εμπλεκόμενα μέρη, ούτε τρία μέρη ήγειραν αντιρρήσεις για τη διεξαγωγή της διαδικασίας.

Η υπόθεση δεν απαιτεί κανένα ιδιαίτερο σχολιασμό όσον αφορά το δικαίωμα ακρόασης.

Βρυξέλλες, 3 Απριλίου 2003.

Serge Durande
EUMC - Χρηματοοικονομικοί λογαριασμοί 2002

(2003/C 317/12)

Πίνακας 1

EUMC - Εκτέλεση προϋπολογισμού για το οικονομικό έτος 2002

>ΘΕΣΗ ΠΙΝΑΚΑ>

ΣΗΜ.:

Τα σύνολα ενδέχεται να εμφανίζουν αποκλίσεις οφειλόμενες στις στρογγυλοποιήσεις.

Πηγή:

Στοιχεία του Οργανισμού/του Γραφείου - Οι παρόντες πίνακες συγκεφαλαιώνουν τα στοιχεία που παρουσίασε ο Οργανισμός/το Γραφείο στις οικονομικές καταστάσεις του.

Πίνακας 2

EUMC - Λογαριασμός διαχείρισης των οικονομικών ετών 2002 και 2001

>ΘΕΣΗ ΠΙΝΑΚΑ>

ΣΗΜ.:

Τα σύνολα ενδέχεται να εμφανίζουν αποκλίσεις οφειλόμενες στις στρογγυλοποιήσεις.

Πηγή:

EUMC.

Πίνακας 3

EUMC - Ισολογισμός στις 31 Δεκεμβρίου 2002 και 2001Σημ.:

Τα σύνολα ενδέχεται να εμφανίζουν αποκλίσεις οφειλόμενες στις στρογγυλοποιήσεις.

Πηγή:

EUMC

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Πίνακας 4

EUMC - Ανάλυση των ταμειακών ροών για το οικονομικό έτος 2002

>ΘΕΣΗ ΠΙΝΑΚΑ>

Σημ.:

Τα σύνολα ενδέχεται να εμφανίζουν αποκλίσεις οφειλόμενες στις στρογγυλοποιήσεις.

Πηγή:

EUMC
Διοικητική Επιτροπή των Ευρωπαϊκών Κοινοτήτων για την Κοινωνική Ασφάλιση των διακινουμένων εργαζομένων

Τιμή μετατροπής των νομισμάτων κατ' εφαρμογή του κανονισμού (ΕΟΚ) αριθ. 574/72 του Συμβουλίου

(2003/C 183/02)

>ΘΕΣΗ ΠΙΝΑΚΑ>

1. Ο κανονισμός (ΕΟΚ) αριθ. 574/72 του Συμβουλίου ορίζει ότι η τιμή μετατροπής σε ένα νόμισμα ποσών εκφραζομένων σε άλλο νόμισμα υπολογίζεται από την Επιτροπή και βασίζεται στο μηνιαίο μέσο όρο των τιμών συναλλάγματος των νομισμάτων που δημοσιεύονται από την Ευρωπαϊκή Κεντρική Τράπεζα, κατά τη διάρκεια της περιόδου αναφοράς που καθορίζεται στην παράγραφο 2.

2. Η περίοδος αναφοράς είναι:

- ο μήνας Ιανουάριος για τις τιμές μετατροπής προς εφαρμογή από την 1η του επομένου Απριλίου,

- ο μήνας Απρίλιος για τις τιμές μετατροπής προς εφαρμογή από την 1η του επομένου Ιουλίου,

- ο μήνας Ιούλιος για τις τιμές μετατροπής προς εφαρμογή από την 1η του επομένου Οκτωβρίου,

- ο μήνας Οκτώβριος για τις τιμές μετατροπής προς εφαρμογή από την 1η του επομένου Ιανουαρίου.

Οι τιμές μετατροπής των νομισμάτων θα δημοσιευθούν στη δεύτερη Επίσημη Εφημερίδα της Ευρωπαϊκής Ένωσης (σειρά "C") των μηνών Φεβρουαρίου, Μαΐου, Αυγούστου και Νοεμβρίου.
Τελική έκθεση του συμβούλου ακροάσεων στην υπόθεση COMP/37.614 - PO Interbrew/Alken Maes

[σύμφωνα με το άρθρο 15 της απόφασης 2001/462/ΕΚ, EΚΑΧ της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2003/C 187/07)

Το σχέδιο απόφασης δεν δίνει λαβή για ιδιαίτερες παρατηρήσεις. Τα ενδιαφερόμενα μέρη δεν ζήτησαν προφορική ακρόαση.

Τα δικαιώματα υπεράσπισης τηρήθηκαν απολύτως.

Το σχέδιο απόφασης περιλαμβάνει μόνο τις αντιρρήσεις, για τις οποίες τα ενδιαφερόμενα μέρη είχαν την ευκαιρία να διατυπώσουν την άποψή τους.

Βρυξέλλες, 7 Νοεμβρίου 2001.

Karen Williams
Τελική έκθεση του συμβούλου ακροάσεων στην υπόθεση COMP/C1/38.370 - O2 United Kingdom Limited/T-Mobile UK Limited ("Συμφωνία κοινοχρησίας δικτύου του Ηνωμένου Βασιλείου")

[σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα των συμβούλων ακροάσεως σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2003/C 187/06)

(Κείμενο που παρουσιάζει ενδιαφέρον για τον ΕΟΧ)

Στις 6 Φεβρουαρίου 2002, η O2 UK Limited ("O2 UK") (πρώην BT-Cellnet Limited και BT3G Limited) και η T-Mobile UK Limited ("T-Mobile UK") (πρώην One2One Personal Communications Limited) κοινοποίησαν στην Επιτροπή μία συμφωνία της 20ής Σεπτεμβρίου 2001 σχετικά με την κοινοχρησία θέσεων και την εθνική περιαγωγή στην αγορά του Ηνωμένου Βασιλείου για τις υπηρεσίες κινητών τηλεπικοινωνιών τρίτης γενιάς ("3G"). Στην κοινοποίησή τους η O2 UK και η T-Mobile UK ("τα μέρη") ζήτησαν είτε αρνητική πιστοποίηση σύμφωνα με το άρθρο 81 παράγραφος 1 της συνθήκης ΕΚ/άρθρο 53 παράγραφος 1 της συμφωνίας για τον ΕΟΧ ή εναλλακτικά απαλλαγή σύμφωνα με το άρθρο 81 παράγραφος 3 της συνθήκης ΕΚ/άρθρο 53 παράγραφος 3 της συμφωνίας για τον ΕΟΧ.

Στις 28 Φεβρουαρίου 2002, η Επιτροπή δημοσίευσε σύνοψη της αίτησης, καλώντας τους ενδιαφερομένους να υποβάλουν τις παρατηρήσεις τους. Στις 10 Σεπτεμβρίου 2002, μία ανακοίνωση που δημοσιεύθηκε σύμφωνα με το άρθρο 19 παράγραφος 3 του κανονισμού αριθ. 17 ανέλυσε τα κύρια στοιχεία της συμφωνίας, προσδιορίζοντας την πρόθεση της Επιτροπής να εκδώσει ευνοϊκή γνωμοδότηση. Η Επιτροπή κάλεσε τους ενδιαφερόμενους τρίτους να της υποβάλουν τις παρατηρήσεις τους.

Παρατηρήσεις απεστάλησαν από τους ενδιαφερόμενους τρίτους και από την εθνική αρχή ανταγωνισμού του Ηνωμένου Βασιλείου.

Στις αρχές Μαρτίου 2003, τα μέρη, ύστερα από συζητήσεις με τις υπηρεσίες της Επιτροπής, τροποποίησαν τη συμφωνία τους για να μειώσουν την εξάρτηση από την "εθνική περιαγωγή" στα πιο πυκνοκατοικημένα τμήματα του Ηνωμένου Βασιλείου.

Το σχέδιο απόφασης διαπιστώνει ότι το τμήμα της συμφωνίας που αφορά τη "site sharing" και την ανταλλαγή πληροφοριών δεν παραβαίνει τα άρθρα 81 παράγραφος 1 της συνθήκης και το άρθρο 53 παράγραφος 1 της συμφωνίας για τον ΕΟΧ. Το σχέδιο απόφασης χορηγεί απαλλαγή κατ' εφαρμογή των άρθρων 81 παράγραφος 3 της συνθήκης ΕΚ και το άρθρο 53 παράγραφος 3 της συμφωνίας για τον ΕΟΧ για το τμήμα της συμφωνίας που αφορά την "εθνική περιαγωγή" ("national roaming"). Η Επιτροπή εξειδίκευσε τη διάρκεια της απαλλαγής.

Στη συγκεκριμένη περίπτωση, τηρήθηκαν τα δικαιώματα ακρόασης.

Karen Williams
Παράρτημα των κανόνων για την προστασία του απορρήτου των πληροφοριών της Ευρωπόλ

Πίνακας ισοδυναμίας των εθνικών διαβαθμίσεων ασφάλειας προς τις αντίστοιχες διαβαθμίσεις Ευρωπόλ

(2003/C 201/01)

Ο κατωτέρω πίνακας είναι ενδεικτικός: η υποχρέωση των κρατών μελών είναι μάλλον να παράσχουν ισοδύναμο βαθμό προστασίας προς εκείνον που προβλέπει η Ευρωπόλ, και όχι να προσδώσουν ειδική ένδειξη.

>ΘΕΣΗ ΠΙΝΑΚΑ>
Τελική έκθεση του συμβούλου ακροάσεων στην υπόθεση COMP/JV.55 - Hutchison/RCPM/ECT

[σύμφωνα με το άρθρο 15της απόφασης της Επιτροπής C(2001) 1461/3 της 23ης Μαΐου 2001 για τα καθήκοντα του συμβούλου ακροάσεων σε ορισμένες διαδικασίες ανταγωνισμού]

(2003/C 210/04)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει λαβή για ιδιαίτερες παρατηρήσεις όσον αφορά το δικαίωμα ακρόασης των μερών. Δεν ζητήθηκε προφορική ακρόαση. Δεν επισημάνθηκε κανένα πρόβλημα διαδικαστικού χαρακτήρα από τα μέρη της προτεινόμενης συγκέντρωσης ούτε από τρίτους ενδιαφερόμενους. Ο έλεγχος των δεδομένων της αγοράς που διενεργήθηκε προκειμένου να εκτιμηθούν οι επιπτώσεις για τον ανταγωνισμό των αναλήψεων υποχρεώσεων που πρότειναν τα μέρη τα οποία υπέβαλαν την κοινοποίηση πληροί τους όρους της αντικειμενικότητας, τόσο σε σχέση με την επιλογή των ερωτηθέντων, όσο και σε σχέση με τη μεθοδολογία που εφαρμόστηκε.

Βρυξέλλες, 18 Ιουνίου 2001.

Helmuth Schröter
Γνώμη της συμβουλευτικής επιτροπής για τις συγκεντρώσεις μεταξύ επιχειρήσεων διατυπωθείσα κατά την 96η συνεδρίαση της 19ης Ιουνίου 2001 σχετικά με προσχέδιο απόφασης για την υπόθεση COMP/JV.55 - Hutchison/RCPM/ECT

(2003/C 210/05)

1. Η κοινοποιηθείσα πράξη συνιστά συγκέντρωση με κοινοτική διάσταση κατά την έννοια του άρθρου 1 και του άρθρου 3 παράγραφος 1 του κανονισμού για τον έλεγχο των συγκεντρώσεων.

2. Η συμβουλευτική επιτροπή συμφωνεί με την Επιτροπή ότι η σχετική αγορά είναι η αγορά παροχής υπηρεσιών φορτοεκφόρτωσης και στοιβασίας εμπορευμάτων που μεταφέρονται από εμπορευματοκιβωτιοφόρα πλοία ανοικτής θαλάσσης στη Βόρεια Ευρώπη.

3. Η συμβουλευτική επιτροπή συμμερίζεται την άποψη της Επιτροπής ότι η συγκέντρωση όπως κοινοποιήθηκε αρχικά επρόκειτο να δημιουργήσει ή να ενισχύσει δεσπόζουσα θέση.

4. Οι δεσμεύσεις που υπέβαλαν τα μέρη επαρκούν για την άρση των επιφυλάξεων ως προς τον ανταγωνισμό. Η συμβουλευτική επιτροπή επιθυμεί να τηρηθεί ενήμερη ως προς την εφαρμογή των δεσμεύσεων.

5. Ως εκ τούτου η συμβουλευτική επιτροπή συμφωνεί ότι η πράξη είναι συμβιβάσιμη με την κοινή αγορά και τη λειτουργία της συμφωνίας για τον ΕΟΧ υπό την προϋπόθεση της απόλυτης τήρησης των όρων και υποχρεώσεων που αναφέρονται στο σχέδιο απόφασης.

6. Η συμβουλευτική επιτροπή εισηγείται τη δημοσίευση της γνώμης της.

7. Η Επιτροπή λαμβάνει υπόψη της παρατηρήσεις και τα σχόλια της συμβουλευτικής επιτροπής.
Τελική έκθεση του Συμβούλου ακροάσεων στην υπόθεση COMP/M.2822 - ENBW/ENI/GVS

[σύμφωνα με το άρθρο 15 της απόφασης 2001/462/EΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2003/C 233/07)

(Κείμενο που παρουσιάζει ενδιαφέρον για τον ΕΟΧ)

Οι συμβαλλόμενοι αποδέχθηκαν εξαρχής τις εκφρασθείσες ανησυχίες όσον αφορά τον ανταγωνισμό. Οι συμβαλλόμενοι δεν υπέβαλαν απάντηση στην απόφαση του άρθρου 6 παράγραφος 1 στοιχείο γ), αλλά πρότειναν αποδεκτά μέτρα επανόρθωσης σε αρχικό στάδιο της φάσης ΙΙ, τα οποία τροποποιήθηκαν ελαφρά μετά από εξέταση της αγοράς, ώστε να αντανακλούν συγκεκριμένες ανησυχίες τρίτων ενδιαφερομένων που αναφέρθηκαν στο πλαίσιο της εξέτασης της αγοράς. Για το λόγο αυτό, δεν απεστάλη έκθεση αιτιάσεων, δεν εδόθη πρόσβαση στο φάκελο και δεν πραγματοποιήθηκε ακρόαση.

Κανείς από τους συμβαλλόμενους και τους τρίτους ενδιαφερόμενους δεν αμφισβήτησε τον τρόπο που διενεργήθηκε η εξέταση της αγοράς.

Ως εκ τούτου, δεν υπάρχουν παρατηρήσεις σχετικά με το δικαίωμα ακρόασης της υπόθεσης.

Βρυξέλλες, 9 Δεκεμβρίου 2002.

Serge Durande